Source: https://www.jogiforum.hu/hirek/archivum/2002-09.3.0
Timestamp: 2020-02-18 06:46:14+00:00

Document:
Beperelte a nem fizető autósokat a díjszedő
2002.09.13.
Visszavonta beismerő vallomásait a balástyai sorozatgyilkos
A balástyai Sz. Zoltán korábban öt nő meggyilkolását ismerte el. A rendőrségi őrizetben lévő férfi csütörtökön azt állította: megzsarolták, hogy vállaja magára a bűncselekményeket.
Eljárás indult a megvesztegetett rendőr ellen
Terrorizmus vádjával tartóztattak le egy ügyvédnőt
Parlament előtt az új átvilágítási törvény
Bárándy: a múlttal való szembenézés nem válhat boszorkányüldözéssé
Bárándy: Be kell vezetni az óvadékot
Az igazságügy-miniszter szerint ideje, hogy véget vessenek a bírák megaláztatásának
Mesterséges embrióért pereskednek az asszonyok
Két asszony bírósági kerestet nyújtott be Nagy-Britanniában korábbi élettársa ellen azért, hogy megakadályozzák a tőlük származó mesterségesen megtermékenyített embrióik megsemmisítését.
Két év után a Viszkisről dönt a Legfelsőbb Bíróság
Ma kezdődik a Legfelsőbb Bíróságon a Viszkis rabló néven elhíresült Ambrus Attila tárgyalása. A Fővárosi Bíróság 2000 decemberében 15 év letöltendő szabadságvesztésre ítélte a rablót, ám a tárgyalás után mind a védelem, mind a vád fellebbezett az ítélet ellen.
A perbeszédekkel folytatódik a 2000 nyarán az oktogonnál lövöldöző Bódi Zsolt pere. A két halálos áldozatot követelő lövöldözéssel vádolt férfi korábban már beismerte és megbánta tettét.
Kisebb szja, nagyobb illeték
Az egyszerűsített vállalkozói adó bevezetésén kívül csak a személyi jövedelemadóban lesznek könnyítések jövőre. A jövő héten a kormány elé kerülő tervek szerint emelkedik a pálinka adója, az ügyvédek, az áruszállítás és a patyolat áfája, nőnek az illetékek, emelkedik a gépjárművek súlyadója. A cigaretta és az üzemanyag közterhe nem nő január elsejétől, adómentessé válik a tőzsdei árfolyamnyereség.
Válozhat a magyar szabadalmi rendszer
A magyar szabadalmi jog és az európai jog harmonizációját hangsúlyozták a felszólalók a találmányok szabadalmi oltalmáról szóló törvény módosításáról szóló törvényjavaslat általános vitájában kedden az Országgyűlésben.
Kötelező felelősségbiztosítás: november végéig lehet biztosítót váltani
Az idén november 30-ig kell bejelenteni a biztosítónál a kötelező felelősségbiztosítással kapcsolatban a váltási szándékot. A bejelentést írásban, vagy személyesen kell megtenni, kérve a már megszerzett bonus-malus fokozatról szóló igazolást. Ez szükséges ugyanis ahhoz, hogy az új biztosító - akivel december végéig meg kell kötni az új, 2003-ra érvényes szerződést - elismerje a már elért bonus kedvezményt.
Folytatódnak a vizsgálatok a határőrségnél
Vesztegetéssel gyanúsít a katonai ügyészség 28 salgótarjáni határőrt, akik ellen 8 hónapos nyomozás után eljárás indítottak. Közben a kaposvári katonai ügyészég is vizsgálatot folytat a letenyei határátkelő 9 útlevélkezelő tiszthelyettese ellen.
Első fokon eltiltották a Citadella-terasz építőjét a beruházástól
A Budai Központi Kerületi Bíróság ideiglenes intézkedéssel eltiltotta a Citadella 4-u Vagyonkezelő Kft.-t attól, hogy a Gellért-hegyi Citadella területén bármilyen további beruházási tevékenységet végezzen.
Letöltendő börtönbüntetésre ítélték a vesztegetéssel vádolt rendőröket
Nem jogerősen két év három hónap, illetve két év hat hónap letöltendő szabadságvesztéssel sújtotta a csepeli bíróság kedden hivatalos személy által kötelességszegéssel elkövetett hivatali vesztegetés miatt azt a két rendőrt, akiket szombaton tartóztattak le az ügyészségi nyomozók.
Az Országgyűlés mentelmi bizottsága keddi ülésén egyhangúan úgy döntött: nem javasolja a parlamentnek Szili Katalin mentelmi jogának felfüggesztését. A házelnököt a Fidesz gyöngyösi szervezete jelentette fel egy, a választási kampányban elhangzott kijelentése miatt.
Minisztériumi kritika Simek Kitti kitiltása ügyében
Az Oktatási Minisztérium közleményt adott ki, amely szerint jogellenesen zárták ki az iskolából Simek Kittit, aki a múlt héten megölte nevelőapját. A minisztérium szerint a lány esetében is fennáll az ártatlanság vélelme, és amíg a bíróság nem dönt jogerősen, addig nem zárható ki az iskolából. A diáklánnyal az igazgató azt közölte, hogy csak magántanulóként járhat az iskolába.
Agrárminiszterek tanácskozása az EU-bővítésről
Az Európai Bizottság és a soros EU-elnökség képviselői megértést tanúsítanak Magyarországnak a csatlakozási tárgyalások mezőgazdasági fejezetével kapcsolatos szempontjai iránt, a határozott állásfoglalástól azonban egyelőre tartózkodnak - állapította meg a magyar mezőgazdasági miniszter.
Bárándy körömszakadtáig küzd a bírói béremelésekért
Az igazságügy miniszter "körömszakadtáig" küzdeni fog a bíráknak kilátásba helyezett ötvenszázalékos béremelésért - derül ki Bárándy Péter, a Népszabadságnak adott nyilatkozatából. A miniszter kitérő választ adott a lap arra a kérdésére, mi lesz, ha tárcája elbukik a költségvetési alkufolyamat során.
Több feljelentésre készül a Millenáris Kht.
Hűtlen kezelés alapos gyanúja miatt tesz feljelentést a közeljövőben a Millenáris Kht. - tudta meg a Magyar Hírlap. Két "enyhébb" gyanúval is büntetőeljárást indítanak, ám várhatóan azok kapcsolódnak az előbbihez.
Az ügyészség szerint törvénysértőek a UPC szerződései
A Fővárosi Főügyészség szerint törvénytelenek a UPC Magyaroroszág Kft. szerződési feltételei a fogyasztókkal szemben, miután a távközlési társaság több ponton is indokolatlan előnyt biztosít saját magának - például akkor, amikor a díjakat egyoldalúan emelheti. A Főügyészség ezért azt kéri a bíróságtól, hogy érvénytelenítse a szerződés - szerintük - törvénysértő részeit.
Feltörhető a VPOP informatikai rendszere
Az Állami Számvevőszék vizsgálata komoly hiányosságokat tárt fel a Vám- és Pénzügyőrség Országos Parancsnokságának informatikai rendszerében. Kiderült, egy kezdő hacker is simán áttöri a VPOP védelmi rendszerét. A vámhatóság szerint a hiányosságok nem veszélyeztetik a költségvetés bevételeit - írja a Magyar Hírlap.
Korrupt határőrök ellen indult eljárás
A tv2 értesülései szerint korrupció gyanújával indult katonai ügyészségi vizsgálat 28 salgótarjáni határőr ellen. Az állomány felét, - hiszen azon a határon alig 50-en teljesítenek szolgálatot - azzal gyanúsítják, hogy pénzért egyszerűsítette a beléptetést. Úgy tudjuk, hogy egyiküket előzetes letartóztatásba helyezték.
A StreamCast a Morpheus törvényességének kimondását kéri a bíróságtól
A StreamCast Networks ügyvédei beadvánnyal fordultak a bírósághoz, és annak kimondását kérik, hogy a cég által kifejlesztett népszerű P2P szoftver, a Morpheus nem sérti meg a szerzői jogi törvényt, jelentette be hétfőn az Electronic Frontier Foundation (EFF).
Felfüggesztették a korrupt rendőröket
Soron kívüli fegyelmi eljárást keretében felfüggesztették a szolgálati viszonyát két vesztegetéssel gyanúsított csepeli rendőrnek, akiket kedden már bíróság elé is állítanak. A két rendőr 40 ezer forintot követelt egy kopott gumikkal közlekedő autóstól, a kenőpénz második részletének átadásakor azonban tetten érték őket.
Lehet, hogy Hollandia után Kanada lesz a második olyan állam, ahol legálissá (megtűrtté) teszik a könnyű drogok fogyasztását. Mindez jelenleg a szenátus döntésétől függ.
Ciánper: tanúmeghallgatás
A ciánper hétfői tárgyalásán továbbra sem kezdődött meg a magyar állam Transgold SA-val szembeni kártérítési keresetének megvitatása, csupán a nagybányai aranybánya biztonsági állapotáról hallgatott meg tanúvallomást a Fővárosi Bíróság.
A médiatörvénnyel ellentétesnek nyilvánította ORTT Panaszbizottsága a Budapest Televízió egyik műsorát
A médiatörvény jogalkotói szándékaival ellentétesnek minősítette a Budapest Televízió ez év július 19-én sugárzott, Az érem harmadik oldala című műsorát az Országos Rádió és Televízió Testület Panaszbizottsága Meruk József újságíró egyes kijelentései miatt.
Bűnösnek találták a lövöldöző politikust
Kulturális javak körébe tartozó tárgyat megsemmisítő rongálás bűntette miatt bűnösnek találta a keszthelyi bíróság Paróczai Csabát. A környezetvédelmi minisztérium volt politikai államtitkárának személyi titkára egy Fenékpusztán rendezett születésnapi rendezvényen több pisztolylövéssel szétlőtt egy képet.
Tavaly 700 hátrányos megkülönböztetés
A 2001 októberében megalakult Roma Antidiszkriminációs Ügyfélszolgálati hálózathoz a mai napon csatlakozott a romaügyekért felelős politikai államtitkár. Az antidiszkriminációs hálózathoz az elmúlt évben mintegy 700 esetben fordultak jogorvoslatért. Az ügyekből 850 intézkedés született.
Törvénytelen szerződés egy parkolási kft.-vel
A fővárosi főügyészség nyomozást rendelet el három budapesti kerület parkolási rendszere miatt. A VI., VII. és a VIII. kerület még 1999-ben hozta létre a fővárosi parkolás társulást, azért hogy plusz bevételhez jusson. Az üzemeltetésről szerződést kötött a Centrum Parkolási Kft-vel. Az ügyészség szerint ez törvénytelen volt.
Az Aurul elismeri objektív felelősségét a tiszai ciánszennyezésért
A felelősség és a kárérték megállapításának céljával folytatódott a Magyar Állam pere a tiszai ciánszennyezésért felelős romániai, ám részben ausztrál tulajdonú Aurul cég ellen a Fővárosi Bíróságon - jelentette az X-Press.
Új-Zéland tervei az online adózással
Az új-zélandi adóhivatal egyelőre még őrlődik, hogy a J2EE vagy a .Net képezze annak az ötéves programnak az alapját, amelynek célja lehetővé tenni az internetes adózást minden adófizető számára. Colin MacDonald, a hivatal rendszerfejlesztési igazgatója elmondta, hogy eddig a J2EE képezte az online projektek alapját, de döntés egyelőre nem születet a platformhasználatról.
Hunguest Rt.: lezárult a nyomozás
A rendőrség lezárta a Hunguest Rt vezetői ellen indított nyomozást. A céget néhány éve azért hozták létre, hogy az Üdültetési Közalapítvány, korábban a SZOT vagyonát kezelje, és a négy milliárd forintot érő, több mint háromszáz ingatlant fenntartsa.
Észtország: monumentális génbank?
Észtországi kutatók egyetlen génbankban akarják tárolni a balti állam alig 1,5 millió lakosának genetikai adatait.
Gyermek- és ifjúsági ombudsman
Még az ősszel kezdeményezi a parlamentben egy gyermek és ifjúsági ombudsmani hivatal létrehozását a Gyermek-, Ifjúsági és Sportminisztérium (GyISM), az egészségügyi, szociális és családügyi, valamint az oktatási tárcával közösen.
Felszámoltak egy bordélyházat Siófokon
Vasárnap éjjel a siófoki rendőrök leleplezték, hogy az egyik helyi bár illegális bordélyházként működik. A szórakozóhelyen dolgozó táncos lányok 30 ezer forintért szexuális szolgáltatást nyújtottak a vendégeknek.
Törvénytervezet a nők és gyermekek védelmében
Még az idén a törvényhozás asztalára kerülhet az antidiszkriminációs törvényjavaslat, mely enyhítheti a családon belüli erőszakot elszenvedő nők és gyermekek kiszolgáltatottságát is. A családon belüli erőszakra, szexuális zaklatásra csak akkor derül fény, ha az események végzetesen elfajulnak - írja a Népszabadság.
Whiskys - csütörtökön kezdődik a másodfokú büntetőper
Ambrus Attila, az első fokon tizenöt év fegyházra ítélt whiskys rabló másodfokú büntetőpere csütörtökön kezdődik a Legfelsőbb Bíróságon.
Olasz vadászok pusztítják Európa keleti felének madárvilágát
Olasz vendégek vadászterülete lett napjainkra Kelet- és Közép-Európa. Csak az elmúlt két évben félmillió madártetemet foglaltak le az itteni országok hatóságai az olasz vadászok zsákmányából - írja a Magyar Hírlap.
Kegyelmet kérnek a gyilkos tininek
A Habeas Corpus Munkacsoport felhívja Polt Péter legfőbb ügyészt, hogy kérjen kegyelmet a köztársasági elnöktől a nevelőapját lelövő 14 éves tótújfalui kislány védelmében. A jogvédő szervezet egyúttal azt kéri az országgyűléstől, hogy módosítsa a büntető törvénykönyvnek a jogos védelemre vonatkozó részét.
A polgárjogi szervezetek a kiberbiztonsági paranoia ellen
A polgárjogi szervezetek szerte a világon tiltakoznak a digitális megfigyelési módszerek "szélsőségessége" ellen, amelyeket sok országban tavaly szeptember 11-ét követően vezettek be. A brit Privacy International és az amerikai EPIC közösen tette közzé ötödik éves jelentését (Privacy and Human Rights Survey), amely különösen lehangoló képet fest arról, hogy az államok milyen súlyosan korlátozzák az állampolgárok privát szférához való jogát.
Sólyom László: át kellene dolgozni az átvilágítási törvényjavaslatot
2002.09.08.
Sólyom László személyes véleménye szerint olyan sok változtatásra lenne szükség az állambiztonsági múlttal kapcsolatos törvényjavaslatokban, hogy azokat a kormánynak vissza kellene vonnia átdolgozásra.
Újabb fájlcserélő szünteti be működését
Egy illinoisi szövetségi bíró szerdán kijelentette: napokon belül utasítja a Madster (korábbi nevén Aimster) fájlcserélő-hálózat üzemeltetőit, hogy szüntessék be a zeneszámok csereberéjét szervereiken.

References: Bíróság

 Bíróság 
 Bíróság 
 bíróság 
 bíróság 
 bíróság 
 bíróság